Не зусім звычайны быў гэты балетны спектакль Шахеразада на музыку М. Рымскага-Корсакава ў тэатры музычнай камедыі. Галоўныя партыі – Сіндбада і Царэўны выканалі Канстанцін Кузняцоў ды Юлія Дзятко, якія толькі што вярнуліся з Масквы, пасля паспяховага выступлення на восьмым Міжнародным конкурсе артыстаў балета. Канстанцін стаў лаўрэатам, заняў другое месца, Юлія на чацвёртым месцы, атрымала званне дыпламанта. Акрамя таго, гэта цудоўная сямейная пара заваявала званне Лепшы дуэт конкурсу.